Dincolo de discuția privind naționalizarea, despre care cei care conduc astăzi România spun că nici nu poate fi vorba, se ridică întrebarea: care este valoarea reală pentru economie și societate a sistemului de pensii private pilon II, în condițiile în care 7 milioane de contribuabili au în total active de 7 miliarde de euro, deci o medie de 1.000 de euro de persoană, la zece ani de la înființarea sistemului? În 2007 sistemul de pensii private a devenit obligatoriu pentru angajații sub 35 de ani și opțional pentru cei care aveau atunci între 35 și 45 de ani.